recursal/SuperWikiNEXT-32B huggingface dataset:
**דרום גונדר** הוא מחוז במדינת אמהרה שבאתיופיה. גובל בצפונו במחוז צפון גונדר, בצפון-מערבו במחוז וג המרה, במערבו במחוז צפון וולו, בדרום-מערבו במחוז דרום וולו, בדרומו במחוז מערב גוג'ם, בדרום-מזרחו במחוז מזרח גוג'ם ובמזרחו באגם טאנה. עד שנת 1991 נכלל במחוז בגמדר אחד מהמחוזות ההיסטוריים של אתיופיה.

היסטוריה
--------

בימי הביניים ועד 1991 הייתה חלק מהמחוז ההיסטורי, בגמדר, שהיה חלק מהאימפריה האתיופית. עם התמוטטותה הסופית של השלטון המרקסיסטי ב-1991 בגמדר התפצלה לשני אזורי עיקרים ואזור קטן בצפונו שברובו מאוכלס בתגרים סופח למחוז המערבי שבמדינת תיגראי כמו כן רצועה קטנה סופחה למדינת בנישנגול-גומאז: יתר המחוז חולקה לשני מחוזות צפון גונדר שמכיל את חלק הארי של המחוז, וחלק בדרום שהפך לגונדר הדרומית.

נפות
----

במחוז ישנן עשר נפות ובנוסף להם העיר דברה תבור שלה מעמד של נפה.

|  |  |
| --- | --- |
| * אבנת
* אסתה המזרחית
* אסתה המערבית
* גאינת עלית
* גאינת תחתית
 | * דרה
* סימדה
* פרתה
* פוגרה
* ליבו קמקם
 |
|

קישורים חיצוניים
----------------

ויקישיתוף מדיה וקבצים בנושא **דרום גונדר** בוויקישיתוף

| מחוזות אמהרה |
| --- |
| עיר בעלת מעמד מחוז | בהר דר |  |
| מחוזות | אגאו אוי • אורומיה • דרום גונדר • צפון גונדר • מזרח גוג'ם • מערב גוג'ם • וג המרה • דרום וולו • צפון וולו • צפון שוה |
| נפה בעלת מעמד מיוחד | ארגובה |
**יוסף (יוזק) בילבסקי** (1920 – 1 במאי 1943) היה חבר בארגון צבאי יהודי, וממפקדי הקרבות באזור המברשתנים במרד גטו ורשה.

קורות חיים
----------

בילבסקי נולד ב 1920 בלודז', למשפחה ציונית. למד בבית ספר מקצועי והצטיין בכישורים טכניים. נחשב כמי שיש לו "ידי זהב".

בנעוריו הצטרף לתנועת בית"ר ועם השנים עלה בשרשרת המנהיגות בתנועה. בשנת 1938 מונה לקצין מפקדת הקן של בית"ר בלודז'. הקן מנה בזמנו 700 בית"רים.

בתחילת מלחמת העולם השנייה עבר לוורשה ולחם לצד צבא פולין בעת פלישת גרמניה הנאצית לפולין. בתום הקרבות המשיך בפעילותו בבית"ר, והיה מראשוני החברים בארגון הצבאי היהודי.

לקח חלק פעיל בארגון והשתתף ברבות מן הפעולות, בין היתר חיסול בוגדים, רכש ואיסוף מידע. בנוסף היה אחראי לייצור נשק, רמונים ופצצות, וכן לפעולות הדרכה בשימוש בנשק.

בשנים 1942–1943 ניסה למצוא דרכי הצלה ליהודים בכיבוש הגרמני. יחד עם חברו לארגון, סאלק האזנשפרונג, נסע להונגריה. בנסיעתם השנייה הצליחו השניים להבריח 75 יהודים מפולין להונגריה וכמה מהם שרדו את השואה.

במרד גטו ורשה היה אחד ממפקדי יחידות הלחימה באזור המברשתנים, יחד עם חיים לופאטא ודוד שולמן. מטה מפקדת אצ"י במברשתנים היה בשביינטויארסקה 30, תחת פיקודו של סמואל לופט. בילבסקי נלחם באומץ וגבורה עד אשר המברשתנים עלו בלהבות. אז עבר לכיכר מורונבסקה והצטרף ללוחמי אצ"י בקרבות שם.

בשלהי המרד יצא עם קבוצת לוחמים לאוטבוצק וניסה לארגן שם לוחמה פרטיזנית, אך עד מהרה התגלתה הקבוצה וכותרה על ידי הצבא הגרמני. במקום התנהל קרב עקוב מדם, בסופו הוא נהרג.

לקריאה נוספת
------------

* יוסף בילבסקי, ארגון הפרטיזנים לוחמי המחתרות והגטאות.
* משה ארנס, "דגלים מעל הגטו", הוצאת ידיעות אחרונות, 2009.

ביאורים
-------

1. ↑  על שם בית החרושת למברשות שהיה באותו האזור.

הערות שוליים
------------

1. ↑  מתוך ארכיון מכון ז'בוטינסקי
**נח פלוג** (1 בינואר 1925 – 11 באוגוסט 2011) היה כלכלן ישראלי ודיפלומט שהוביל את המאבק למען זכויותיהם של ניצולי השואה.

ביוגרפיה
--------

פלוג נולד בעיר לודז' שבפולין. במהלך מלחמת העולם השנייה הוא היה בגטו לודז', ממנו הועבר ב-1944 לאושוויץ. בחודשים האחרונים של המלחמה נשלח פלוג למחנה הריכוז גרוס-רוזן.
שוחרר ממחנה הריכוז אבנזה על ידי כוחות בעלות הברית ושב לפולין. סיים את לימודיו התיכוניים בעיר הולדתו וסיים לימודים אקדמיים בכלכלה בוורשה. נישא לדורוטה לבית טוגנדרייך, רופאת ילדים ולשניים נולדו שתי בנות.

בשנת 1958 עלה למדינת ישראל עם משפחתו. ככלכלן, עבד פלוג בשירות הציבורי במשך 30 שנים, תחילה במשרד האוצר, ומאוחר יותר כיועץ פיננסי של ועדת הכספים של הכנסת, וכיועץ כלכלי בשגרירות ישראל בבון. פלוג גם שימש כקונסול ישראל בציריך.

פלוג היה פעיל מרכזי בתנועה לקידום זכויותיהם של ניצולי השואה. ב-1987 נמנה עם מקימי ארגון "עמך" - המרכז הישראלי לתמיכה נפשית וחברתית בניצולי השואה ובדור השני. ב-1994 היה ממקימי הקרן לרווחת ניצולי השואה בישראל, שנותנת שירותים חומריים ישירים לניצולי השואה הנזקקים. לאחר פרישתו מן השירות הציבורי הוא הקדיש את עיקר זמנו לקידום רווחתם של ניצולי השואה, ושירת כנשיא של ארגון ניצולי אושוויץ הבינלאומי, סגן נשיא ועידת התביעות וחבר הוועד המנהל של מרכז יד ושם. כיהן כיו"ר מרכז הארגונים של ניצולי השואה בישראל.

בשנת 2006 זכה בעיטור הכבוד של הרפובליקה הפדרלית הגרמנית מידי נשיא גרמניה, הורסט קלר על פעילותו עבור ניצולי השואה ועל פעילותו לקידום ההבנה בין יהודים ללא-יהודים.

פלוג הוא אביהן של הנגידה לשעבר של בנק ישראל קרנית פלוג, וענת פלוג, פסיכואנליטיקאית.

פלוג נפטר ב-11 באוגוסט 2011.

קישורים חיצוניים
----------------

* אלי אשכנזי, מת נח פלוג, יו"ר מרכז הארגונים של ניצולי השואה, באתר הארץ, 11 באוגוסט 2011
* אביאל מגנזי, נפטר נח פלוג, יו"ר מרכז ארגוני ניצולי השואה, באתר ynet, 11 באוגוסט 2011
* פרידה מנוח פלוג, איש אמיץ ונקי כפיים, באתר nrg

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007477250505171
* GND: 13335699X
* ISNI: 0000 0001 0864 1185
* LCCN: no2008080053
* SUDOC: 15792081X
* VIAF: 3660110
* WorldCat: lccn-no2008080053

 |
אין תמונה חופשיתאין תמונה חופשית
**אמנון בן עמי** (נולד ב-10 בדצמבר 1960). הוא מנכ"ל קק"ל. בעבר שימש כראש הועדה הקרואה של תל מונד, כמנכ"ל רשות האוכלוסין וההגירה, ממלא מקום מנכ״ל משרד הפנים ומשנה למנכ״ל משרד ראש הממשלה.

קורות חייו
----------

בינואר 2010 החל בן עמי לכהן בתפקיד מנכ"ל רשות ההגירה והאוכלוסין, אותו מילא עד לסוף דצמבר 2016.

ב-6 בספטמבר 2016 מונה על ידי שר הפנים אריה דרעי לתפקיד ראש הועדה הקרואה של תל מונד במקומו של רוני גולן, בעקבות המלצת מנכל"ית משרד הפנים לפזר את המועצה ולפטר את גולן, לאחר שכשלו באישור תקציב המועצה לשנת 2016.

בעקבות סיום כהונתו של מאיר שפיגלר כמנכ"ל קק"ל בינואר 2017, החל הליך לבחירת מחליפו. בין המועמדים לתפקיד היו בן עמי ואלכס חפץ, אשר הודיע על הסרת מועמדותו ב-22 בפברואר 2017. בעקבותיה הפך בן עמי למועמד היחיד לתפקיד.

ב-28 בפברואר 2017 הוקפא הליך מינויו של בן עמי לתפקיד, בעקבות חשיפת אתר "TheMarker" בנוגע לדו"ח אשר תוכנן היה להתפרסם על ידי מבקר המדינה במאי 2017 ואשר עוסק בתפקודה של רשות האוכלוסין בתקופת כהונתו של בן עמי כמנכ"ל הרשות. כמו כן, נחשפו קיומם של דוחות נוספים קודמים של משרד מבקר המדינה, בהם מפורטים ליקויים בנושא כוח האדם ברשות ההגירה והאוכלוסין, וכן ליקויים בטיפול הרשות בעובדים זרים.

בעקבות המידע שהועבר ממשרד מבקר המדינה, הוחלט בדירקטוריון קק"ל על בדיקה בנוגע למינוי אותה ביצע היועץ המשפטי של הקרן, השופט בדימוס יוסף אלון. אלון הודיע לוועדת האיתור לבחירת מנכ"ל קק"ל כי פרטי הדו"ח אינם מונעים את מינויו של בן עמי לתפקיד. גורמים בקק"ל ובקרב הציבור יצאו בביקורת, לפיה חלקים מהותיים מדו"ח השופט אלון לא הובאו לידיעת חברי הדירקטוריון והציבור וכי לאור ממצאי דוחות מבקר המדינה לא היה ראוי לאשר את מינויו של בן עמי לתפקיד.

ב-26 במרץ 2017, אישר דירקטוריון קק"ל את מינויו של בן עמי לתפקיד מנכ"ל הקרן, לאחר שוועדת האיתור של הקרן אישרה את מועמדותו בתחילת חודש מרץ. בן עמי נכנס לתפקידו ב-1 באפריל 2017.

בן עמי הוא בעל תואר שני במנהל ציבורי ותואר ראשון ביחסים בינלאומיים מהאוניברסיטה העברית. מתגורר עם אשתו במבשרת ציון. לזוג שלושה ילדים.

הערות שוליים
------------

1. ↑  רשות האוכלוסין וההגירה, בתום שבע שנות כהונה מסיים אמנון בן עמי, את תפקידו כמנכ"ל רשות האוכלוסין וההגירה, באתר רשות האוכלוסין וההגירה, 27 בדצמבר 2016
2. ↑  איתי גדסי, דרעי מינה את אמנון בן עמי לראש מועצת תל מונד, רדיו קול חי, 6 בספטמבר 2016
3. ↑  שחר אילן, בעקבות לחץ של עטר - נסללה הדרך למינוי אמנון בן עמי למנכ"ל קק"ל, באתר כלכליסט, 22 בפברואר 2017
4. ↑  דירקטוריון קק"ל אישר את מינוי אמנון בן עמי למנכ"ל, באתר כלכליסט, 26 במרץ 2017
5. ↑  אתר למנויים בלבד טלי חרותי-סובר, הממצאים הקשים בדו"חות מבקר המדינה על המועמד למנכ"ל קק"ל, באתר TheMarker‏, 28 בפברואר 2017
6. 1 2  אתר למנויים בלבד צבי זרחיה, למרות דו"ח הביקורת החמור: ועדת האיתור אישרה את מינוי אמנון בן עמי למנכ"ל קק"ל, באתר TheMarker‏, 8 במרץ 2017
7. ↑  אלעזר לוין, אמנון בן עמי - הביתה, באתר מחלקה ראשונה, 27 בפברואר 2017
8. ↑  אתר למנויים בלבד צבי זרחיה, התנועה לאיכות השלטון: "לבחון מחדש את מינוי בן עמי למנכ"ל קק"ל", באתר TheMarker‏, 1 במרץ 2017
9. 1 2  שירה קרפיק ספיר, ‏אושר ע"י הדירקטוריון: אמנון בן-עמי מונה לתפקיד מנכ"ל קק"ל, באתר גלובס, 26 במרץ 2017
**אנתלפיית התהוות סטנדרטית** (**standard enthalpy of formation, מסומנת °ΔHf)** היא שינוי האנתלפיה במהלך יצירת מול אחד של חומר מהיסודות המרכיבים אותו במצבם הסטנדרטי. אנתלפיית היצירה מחושבת עבור תגובת היצירה בלחץ של 105 פסקל (כלומר 1 בר). עד לשנת 1982 חושבה אנתלפיית היצירה הסטנדרטית עבור לחץ של אטמוספירה אחת. מבטאים לרוב את אנתלפיית היצירה הסטנדרטית ביחידות של קילוג'ול (1,000 ג'ול) למול.

התנאים הסטנדרטים
----------------

* עבור גז: המצב בהנחה של קיום משוואת הגז האידיאלי בלחץ של 1bar
* עבור מומס: תמיסה אידיאלית בריכוז 1 מולר
* עבור נוזל או מוצק: נוזל או מוצק טהורים בלחץ 1bar
* עבור יסוד: המצב היציב ביותר בלחץ של 1bar  למשל עבור חמצן המצב הסטנדרטי הוא O2 ולא אוזון (O3) ועבור פחמן המצב הסטנדרטי הוא גרפיט. אנתלפיית ההתהוות של יסוד במצב סטנדרטי שווה ל 0.

למשל אנתלפיית ההתהוות הסטנדרטית של פחמן דו-חמצני תהיה אנתלפיית התגובה הבאה המבוצעת בלחץ של 1bar

{\displaystyle C\_{(graphite,s)}+O\_{2(g)}\rightarrow CO\_{2(g)}}

שימוש באנתלפיות התהוות לחישוב הפרש אנתלפיה של תגובה
---------------------------------------------------

ניתן להשתמש באנתלפיות היצירה הסטנדרטיות של המגיבים והתוצרים לחישוב אנתלפיה של תגובה כלשהי. לפי חוק הס ניתן לפרק את התגובה לתגובות פירוק של המגיבים ליסודות במצב הסטנדרטי (אנתלפיות ההתהוות בסימן מינוס) ולתגובות יצירה של התוצרים מאותם יסודות (אנתלפיות ההתהוות הסטנדרטית).

{\displaystyle \Delta H^{0}=\Sigma \Delta H\_{f(product)}^{0}-\Sigma \Delta H\_{f(reactants)}^{0}}

הערות שוליים
------------

1. ↑  יוצא מן הכלל הזרחן שהמצב הסטנדרטי מחושב כזרחן לבן אף על פי שאינו היציב ביותר בתנאים סטנדרטיים
אין תמונה חופשיתאין תמונה חופשית
**גיל חנניה** (נולד בשנת 1969) הוא ראש המועצה המקומית בנימינה-גבעת עדה הנבחר.

ביוגרפיה
--------

נולד וגדל בבנימינה. סבו וסבתו נמנו על מייסדי שכונת יעקב במושבה.

כיהן כראש שבט "עומר" בבנימינה והיה שותף בהקמת שבט "גפן" בגבעת עדה. היה חבר בועדת ההדרכה הארצית של תנועת הצופים במסגרתה יצר את התכניות החינוכיות של תנועת הצופים "המסע בצופים". 

שימש כראש הנהגת "דרור" החולשת על יישובי לב השרון. 

הוביל בין היתר פרויקטים ארציים בהם ייזום וביצוע שת"פ עם פרויקט שיגור החללית "בראשית" של Space IL.
היה חבר בצוות "בכירים לקיימות" שהוביל את המהפכה בחינוך לקיימות בתנועה.

בבחירות לרשויות המקומיות בשנת 2024 התמודד לראשות המועצה ונתמך בידי המפלגות המחנה הממלכתי ויש עתיד בסיבוב הראשון זכה ב-33.9% מן הקולות. בסיבוב השני התמודד מול מיכל אורון עזאני וניצח לאחר שזכה ל-62.8% מהקולות לעומת אורון עזאני, שקיבלה 37.2%. 

הוא בעל תואר הנדסאי אדריכלות, מורשה נגישות – מבנים, תשתיות וסביבה. בוגר קורסים שונים בתחומי ניהול פרויקטים ובוגר קורס דירקטורים מטעם אוניברסיטת רייכמן. 

נשוי לטלי אב לארבעה. מתגורר בבנימינה.

קישורים חיצוניים
----------------

* גיל חנניה, ברשת החברתית פייסבוק
* גיל חנניה מתמודד לראשות מועצת בנימינה – גבעת עדה: "נייצר מציאות שתגשים חלומות. קטנים כגדולים", באתר מגדלור ניוז, 16 ביולי 2023
**סנדר מתיאו קאסיירה קאבסס** (בספרדית: **Zander Mateo Cassierra Cabezas**; נולד ב-13 באפריל 1997) הוא כדורגלן קולומביאני, המשחק בעמדת החלוץ בזניט סנקט פטרבורג מליגת העל הרוסית.

קריירה
------

### קולומביה

מתיאו קאסיירה נולד ב-13 באפריל 1997 בברבקואס, קולומביה. הוא שיחק בקבוצת הנוער של דפורטיבו קאלי, אחד המועדונים החזקים בקולומביה. הוא הרשים במבחנים והועלה לקבוצה הבוגרת של דפורטיבו קאלי, במדיה הבקיע 12 שערים בשנה וחצי. קאסיירה הופיעה גם במשחקי גביע ליברטדורס כשבאפריל 2016, כבש צמד במשחק מול בוקה ג'וניורס.

### הולנד ופורטוגל

בקיץ 2016 החלוץ עבר לאירופה. הוא שיחק בקבוצת הנוער של אייאקס. בשתי עונותיו בה, קאסיירה כבש 29 שערים. ברם, בקיץ 2018 הושאל לחרונינגן לחצי שנה. לאחר מכן עבר לארגנטינה, בה שיחק בקבוצת ראסינג קלוב במשך חצי שנה.

בתחילת ספטמבר 2019, הוא עזב את אייאקס ועבר לבלננסש הפורטוגזית. בעונת 2019/20 הבקיע 4 שערים באליפות פורטוגל ובעונת 2020/21 הרשים יותר כשהבקיע 10 שערים.

### רוסיה

בקיץ 2021 מכבי תל אביב הביעה בו עניין, אך לבסוף חתם בסוצ'י מליגת העל הרוסית בכדורגל, שחיפשה אז מחליף לאנטון זאבולוטני, שעבר לצסק"א. בסוצ'י כבש קאסיירה במשחק הראשון מול אופה, ובסך הכל בעונת 2021/22 כבש 14 פעמים והיה לסגן מלך השערים בליגה, כשהוליך את קבוצתו גם לסגנות אליפות הליגה.

בקיץ 2022 חתם ל-3 שנים בזניט סנקט פטרבורג. הוא שותף במשחק הסופר קאפ הרוסי נגד ספרטק מוסקבה והבקיע את שער הבכורה במדי זניט במשחק רשמי, כשהבקיע בדקה 93 ובכך סייע לקבוצתו להשיג זכייה שביעית בטורניר הסופר קאפ, במשחק שהסתיים בתוצאה 4:0. ב-9 בפריל 2022 הבקיע את שער הבכורה במדי זניט, בניצחון 2:1 על לוקומוטיב. בינואר 2024 האריך את חוזהו בקבוצה עד 2027.

תארים
-----

דפורטיבו קאלי
* אליפות קולומביה: אפראטורה 2015

קבוצת הנוער של אייאקס
* אליפות ליגת המשנה ההולנדית: 2017/18

סוצ'י
* סגנות ליגת העל הרוסית בכדורגל: 2021/22

זניט
* אליפות רוסיה: 2022/23
* אליפות הסופר קאפ הרוסי בכדורגל: 2022, 2023

קישורים חיצוניים
----------------

ויקישיתוף מדיה וקבצים בנושא **מתיאו קאסיירה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  רז אמיר, ‏פערים בין מכבי תל אביב לבלננשש על קאסיירה, באתר ONE‏, 15 ביולי 2021
תחנה התחתונה של רכבל ראש הנקרה
**רכבל ראש הנקרה** הוא רכבל תיירותי הפועל באתר ראש הנקרה על גבול ישראל - לבנון המאפשר גישה למערות של שמורת הטבע.

מבנה
----

תחנת הכניסה עליונה לרכבל נמצאת ליד חניון על כביש 4 כמה מטרים לפני הגבול ומעל מצוקי הגיר הלבנים בגובה 70 מ'. תחנה התחתונה נמצאת במבנה הפונה לים עם קיר דמוי סלע לבן כדי להגן עליו מפני רסס הגלים.

השיפוע של הרכבל הוא 60°.

הרכבל נבנה על ידי חברת דופלמאייר (אנ') האוסטרית בשנת 1987 בשיתוף הטכניון בחיפה, וקרוניות שמכילות 15 אנשים סופקו על ידי חברת Swoboda (נרכשה על ידי חברת דופלמאייר). הרכבל הוא מסוג "מסילה אווירית" (Aerial tramway), בעל כבל יחיד. הקרוניות, באופן לא סטנדרטי, מחוברות חיבור קבוע לכבל עם ארבעה מהדקים כל אחד (במבנה הסטנדרטי, יש כבל אחד לתמיכת הקרונות וכבל נוסף הנקרא כבל משיכה, לשמש להנעתם).

מערכות ההנעה והבקרה של הרכבל ממוקמים בתחנה העליונה. גלגלת סטיה ומשקולות המתח נמצאות בתחנה התחתונה.

במזג אוויר סוער מאוד, הרכבל נאלץ להפסיק את פעולתו לא רק בגלל מהירות הרוח הגבוהה, אלא גם כדי להגן על הקרוניות מפני רסס הגלים, מה שקורה, לפי אתר החברה, יומיים או שלושה ימים בשנה.

גלריה
-----

* אחת משתי הקרוניות של הרכבלאחת משתי הקרוניות של הרכבל
* הקרוניות של הרכבלהקרוניות של הרכבל

קישורים חיצוניים
----------------

ויקישיתוף מדיה וקבצים בנושא **רכבל ראש הנקרה** בוויקישיתוף
האסקי סיבירי בשלג
**הָאסְקִי סִיבִּירִי** הוא כלב עבודה ושירות בגודל בינוני, שמקורו במזרח סיביר; שייך למשפחת הזאהיייבים ולקבוצה כלבי שפיץ. זהו זן פעיל, גמיש ואנרגטי.

היסטוריה של הגזע
----------------

גילו של הגזע נאמד ב-3,000 שנה. מבנה גופם מזכיר זאבים, ובדומה להם, למרות שהם יכולים לנבוח ולנהום, הם לרוב מייללים.

צ'וקצ'ים, שבט נודד של ציידים-לקטים שהסתמכו על עזרת ההאסקים הסיביריים, היו הראשונים שגידלו אותם, ליד נהר קולימה, בקור העז של צפון סיביר. הם השתמשו בהם לגרירת מזחלות למרחק גדול בתנאי מזג אוויר קשים. כיום משמש ההאסקי במרוצי מזחלות ופופולרי כחיית מחמד בשל אופיו החברותי ויופיו.

ההאסקים הסיביריים התחבבו על בני האדם והפכו לחיות מחמד. בשל תפקידם ההיסטורי ככלבי מזחלות, ביכולתם להסתגל במהירות לתנאי מזג אוויר קשים ביותר.

בהתאם לתנאי המחיה, התפתחו עם הדורות מספר גזעים מוכרים: האסקי סיבירי, האסקי גרינלנדי, האסקי אלסקי והאסקי של נהר המקנזי.

אופי
----

ההאסקים הסיביריים ידועים באופיים החברותי. הם שלווים, אוהבים ומסורים לבעלים. הם בעלי כושר הבנה מפותח ואינטליגנציה רגשית גבוהה. הם חברותיים מגיל צעיר ומתיידדים במיוחד עם ילדים, כך שהם כלבי משפחה אידיאליים. הם חיים מטבעם בלהקות ורגילים לעבודת צוות, ולכן מחשיבים את עצמם כחלק מהמשפחה.

ההאסקים הסיביריים ערניים, אנרגטיים וידידותיים. הם מסויגים מעט, אך לא חשדנים כלפי זרים, ולא מתאימים לשמש ככלבי שמירה היות שהם שקטים ולא תוקפניים. יש להם נטייה לברוח היות שהם כלבי מזחלת הרגילים לגמוא מרחקים ארוכים.

ההאסקים הסיביריים מסתדרים בדרך כלל עם כלבים אחרים ועם חתולים. הם נחשבים ככלבים נקיים במיוחד, לא נבחנים, לא הרסניים וללא ריח אופייני לכלבים. הגזע פרימיטיבי, וככזה בעל יצר ציד מפותח.

ההאסקים הסיביריים זקוקים לפעילות גופנית באופן קבוע, ובלעדיה הם עלולים לפתח דיכאון ובעיות התנהגות.

מראה כללי
---------

לכלבי ההאסקי הסיבירי גודל בינוני, ומראה הנחשב מרשים ויפה. הפרווה סמיכה, רכה ונעימה למגע, מנשירה בדרך כלל פעמיים בשנה (תזונה לא מתאימה תביא לנשירה תדירה יותר). צבע הפרווה נע מלבן עד שחור, בדרך כלל לבן עם כתמים בצבע שחור, אפור או חום-אדום. צבע העיניים נע מתכלת עד חום כהה, לעיתים עם הטרוכרומיה. תוחלת חיים: 12–16 שנים. משקל: 16 ק"ג עד 30 ק"ג. גובה: 50 עד 70 ס"מ.

פרוות כלב ההאסקי שומרת עליו מפני קור בטמפרטורה של עד 60 °C-.

קישורים חיצוניים
----------------

ויקישיתוף מדיה וקבצים בנושא **האסקי סיבירי** בוויקישיתוף
* האסקי סיבירי, באתר אנציקלופדיה בריטניקה (באנגלית)

הערות שוליים
------------

1. ↑  נביחות כלבים, באתר אנציקלופדיה בריטניקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541355105171
* NARA: 10648546
* NKC: ph161690

 |
**אלי מזרחי**, הנודע בשם הבמה **הנרי** (**Henree**; נולד ב-20 בנובמבר 1978) הוא מוזיקאי וזמר ישראלי.

קריירה
------

בשנת 2002 הוחתם על ידי חברת וירג'ין הבינלאומית. שלושת הסינגלים מאלבום הבכורה שלו, *Plastic Sound*, לוו בווידאו קליפים והגיעו לצמרות מצעדי הסינגלים בצרפת, הולנד ובלגיה. אחד מהם, "Clubbing", יצא גם בישראל.

בשנת 2004 בעקבות מיזוגה של חברת וירג'ין עם EMI, חזר הנרי לישראל והחל לכתוב, להלחין לאומנים כגון ריטה, עברי לידר, שרית חדד, רוני סופרסטאר, שירי מימון, רמי קלינשטיין, אישתאר, פבלו רוזנברג, רגב, שרון חזיז ועוד. בנוסף הלחין הנרי פסקולים ושירי נושא לסדרות כמו "טלנובלה בע"מ" ו"האלופה".

הוא הכיר את הזמרת ניקה, איתה הקים את הצמד **הנרי וניקה**. בין הסינגלים שהוציאו השניים: "על המסך שלי", "See Me Now" ו-"Naked in the Wind" וחידוש לשירה של ריטה משנת 1986 – "בגידה", והוציאו אלבום בשם *Revolution*, שרובו מוקלט באנגלית והופק כולו על ידי הנרי.

בשנת 2006 היה הנרי שותף להפקת שירים במופע הענק של ריטה "One", בהם "עבד של הזמן", "שביל הבריחה" ו"תפתח חלון".

הנרי עבד עם שרית חדד יותר מבין כל האמנים שהנרי עבד איתם, בלהיטיה הגדולים: "חגיגה", "בחום של תל אביב", "בין כל הבלגן", "מיס מיוזיק", "תצאי מהכלים", "חופשייה", "מרוץ החיים", "מאחלת לך", "Do You Love Me", "קומי וצאי" ו"מימי". בנוסף, הנרי לקח חלק פעיל בהפקתם של חמשת אלבומיה האחרונים של חדד והאחרון שבהם *20* ניצח הנרי על יצירתם והפקתם של 12 שירים ושימש מפיק מוזיקלי ראשי.

בשנת 2013 שימש כמפיק מוזיקלי בתוכנית המציאות "פרויקט הלהקה" בערוץ הילדים.

בשנת 2023 הוציא ביחד עם ריקי בן ארי את שיר הגאווה "One Life" שזכה לביקורות חיוביות בדרך כלל.

דיסקוגרפיה
----------

### אלבומי אולפן

* 2003: *Plastic Sound*
* 2006: *Revolution*

### מיני-אלבומים

* 2020: *Off Grid*

קישורים חיצוניים
----------------

* 

* אתר האינטרנט הרשמי של הנרי
* הנרי, ברשת החברתית פייסבוק

* הנרי, ברשת החברתית אקס (טוויטר)

* הנרי, ברשת החברתית אינסטגרם

* הנרי, סרטונים בערוץ היוטיוב

* הנרי, באתר ספוטיפיי

* הנרי, באתר סאונדקלאוד (באנגלית)

* הנרי, באתר MusicBrainz (באנגלית)

* הנרי, באתר Discogs (באנגלית)

* הנרי, דף שער בספרייה הלאומית

* הנרי, באתר MOOMA (בארכיון האינטרנט)
* אסף נבו, ‏הנרי: "חטפתי מכות מהחיים, עד שיכולתי שוב ליצור", באתר ‏מאקו‏, 9 בספטמבר 2012

הערות שוליים
------------

1. ↑  לירוי פיניאן, ‏"פרובוקטיבית" או "בורחת בזריחה": מהו שיר הגאווה הטוב ביותר לשנת 2023?, באתר ‏מאקו‏, 7 ביוני 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311820505171
* MusicBrainz: 6e263e49-260d-4350-81ad-354e42196f89
* VIAF: 297115460
* WorldCat (עם VIAF): 297115460

 |
פירוש נוסף ערך זה עוסק בתיק קטן לנשיאת חפצים קלים. אם התכוונתם למשחק ילדים בשם זה, ראו שקית (משחק ילדים).
מגוון שקיות קנייה
**שקית** היא תיק קטן, בעל תא אחד, עשוי מנייר, בד או פלסטיק. משמשת לנשיאת חפצים קלים יחסית. לרוב משמשת שימוש חד פעמי ומושלכת לאחר השימוש.

לשקית שימושים יומיומיים רבים, החל מאריזת כריך לחם לבית הספר או לעבודה בשקית אוכל, וכלה בשקית קניות מפלסטיק או נייר, הניתנת בחנויות כאמצעי נשיאה של הפריטים שנקנו, וכוללת לרוב הדפסה של פרטי החנות, כאמצעי פרסום.

חוזק השקית מותאם לפריטים הנמכרים: חנויות ספרים יעניקו שקיות חזקות ועמידות יותר, בהתאם ובהתחשב בכובד הספרים, ואילו חנויות מזון יעניקו כמות של שקיות דקות יותר.

שקית אטומה משמשת גם כאמצעי פרטיות להסתרת חפצים פרטיים כדי לשאת אותם במקומות ציבוריים, גם כאשר אין בה צורך פרקטי אחר.

חלק ממוצרי החלב, נארזים בישראל בשקית, המשמשת כאריזה. כמו גם שקיות השוקו הייחודיות למדינת ישראל. גם משקאות קלים נארזים בשקיות קטנות, המשמשות בעיקר לחלוקה במקומות ציבוריים, בהפגנות או בכנסים, בהם משתתפים אנשים רבים.

השפעה אקולוגית
--------------

שקיות חלב ישראליות
שקיות פלסטיק הן גורם מזהם. לשקיות פלסטיק לשימוש יחיד לוקח בין 100 ל-500 שנים להתכלות. השקיות מהוות אחוז קטן מאשפת הפלסטיק שמיוצרת על ידי משקי הבית, אך הן נוטות להתפזר ברוח, להתפורר בעקבות חשיפה לשמש, ולהישטף לימים ולאוקיינוסים. בשל הרעילות של חלקיקי הפלסטיק, השקיות גורמות נזק רב, זיהום בלתי-הפיך של מי תהום וקרקעות, פליטה של גזי חממה ופגיעה קשה בשרשרת המזון. גם יצור השקיות הוא מזהם.

שקיות ניתנות למיחזור, אך בשל הערך המועט של הפלסטיק הממוחזר מכל שקית הן ממוחזרות פחות מחומרים אחרים. גם תהליך המיחזור עצמו צורך אנרגיה ומזהם, ובמחלק מהמדינות, כולל ישראל, אין מתקנים למיחזור שקיות, כך שעל מנת למחזרן יש להוביל אותן למדינות אחרות – תהליך מזהם בפני עצמו. מסיבה זו, במדינות רבות יש מגבלות על שימוש בשקיות לשימוש חד-פעמי ואיסורים על חלוקת שקיות בחינם.

השוואה בין הזיהום והנזק האקולוגי שנוצר מייצור שקיות ושימוש בהן לבין זיהום בתחליפים דורשת ניתוח של כל מחזור החיים של המוצר, מרמת ייצור חומר הגלם ועד תהליך המיחזור עצמו. במחקר שנעשה בקנדה בשנת 2021 נטען ששימוש בשקיות פלסטיק לנוזלים עדיף מבחינה אקולוגית על פני שימוש במכלים אחרים, גם אם השקיות לא ממוחזרות והמוצרים החלופיים כן ממוחזרים, בעיקר בשל המסה הנמוכה שלהן. "קרטון" משקה או חלב, מכיל כ-75% נייר שניתן למיחזור בנוסף לחומרים אחרים, כגון אלומיניום ופוליאתילן, שניתנים למיחזור גם כן. נתונים משנת 2019 הראו שבאיחוד האירופי 51% מהקרטונים לנוזלים מוחזרו, ובגרמניה ובלגיה שיעור המיחזור הגיע ל-71%.

ראו גם
------

* פסגור
* שקית קניות מפלסטיק

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שקית** |
| ויקישיתוף תמונות ומדיה בוויקישיתוף: **שקית** |

הערות שוליים
------------

1. ↑  André Abreu and Maria Luiza Pedrotti, "Microplastics in the oceans: the solutions lie on land, *The Journal of Field Action* 19 (2019), Paragraph 31
2. 1 2  יונתן גרופ, למה לא שקיות?, במדור "שאל את המומחה" באתר של מכון דוידסון לחינוך מדעי, 11 בינואר 2017
3. ↑  אתר למנויים בלבד טלי חרותי-סובר, אז מה סביבתי יותר, בקבוק פלסטיק או קרטון חלב?, באתר הארץ, 28 בינואר 2016
4. ↑  Jon-Paul Sun et al. "Environmental impact assessment of milk packaging in Canada, *Journal of Cleaner Production* 321 (2021)
5. ↑  Gordon L. Robertson, "Recycling of Aseptic Beverage Cartons: A Review, *Recycling* 6(1), p. 2
**מימד אולפני טלוויזיה** (**Meimad TV Studios**, בראשי תיבות: **MTVS**) היא חברה המפיקה תוכניות טלוויזיה וסרטים, בשנת 2020 נרכשה על ידי קבוצת Point 2 Point שגם קראה למתחם האולפנים על שמה. החברה הוחזקה בידי זאב מוזס ואיתן אבוט, ונוהלה על ידי יוסי סטרוגו. החברה הפיקה בעבר את שידורי ערוץ 24 עד שעבר לבעלות מחודשת של טלעד, אך מפיקה גם עוד מגוון תוכניות טלוויזיה, ביניהן מועדון לילה, ערב טוב עם גיא פינס, מלחמת המינים, תוכניות ערוץ הילדים ובעבר גם את מרבית ההפקות של ערוץ "ביפ" וערוץ 20.

החברה גם הייתה שותפת בהפקת ערוצי "קבוצת מדיה הופ!".

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. 
האולפנים הוקמו בשנת 1979, בתחילה שכנו בשכונת תל ברוך בתל-אביב במתחם שהיה שייך לבית קולנוע נטוש שפשט את הרגל, באותן שנים הופקו ב"מימד" תוכניות עבור רשות השידור וערוץ 2 הניסיוני וכן הפעילה החברה גם ניידת שידור ששימשה תחילה את שידורי החוץ של ערוץ הילדים. 

בשנת 2000 עברו לקומפלקס החדש ברמת החייל הכולל ארבעה אולפני צילום וכעשרה חדרי עריכה דיגיטליים. 

בשנת 2005 נהרס המבנה בו פעלו האולפנים בשכונת תל ברוך. 

בשנת 2007 הפעילה החברה את אולפן רשת ממנו צולמו ושודרו תכנים לזכיינית השידור עד שבשנת 2012 הועברה הבעלות על האולפן לידי "מזמור הפקות". 

בשנת 2010 נרכש מרכז השידור של החברה על- ידי סאטלינק מקבוצת יורוקום, והוא עבר שדרוג מקיף. בשנת 2014 שודרגו האולפנים לטכנולוגית ה-HD.

בשנת 2020, נרכשו אולפני מימד על ידי חברת פוינט 2 פוינט שביצעה שיפוץ מקיף במקום הכולל ביטול של שני אולפני צילום וכן יכולת לשדר תכנים לפלטפורמות הדיגיטל השונות, כמו כן החברה החליפה את ניידת השידור הוותיקה של מימד בניידת שידור 4K חדישה.

קישורים חיצוניים
----------------

* 

* אתר האינטרנט הרשמי של אולפני מימד

* אתר האינטרנט הרשמי של אולפני מימד
* אולפני מימד, ברשת החברתית פייסבוק
* יונתן כיתאין, ‏תוכניתו של גיא פינס תעבור מאולפני JCS לאולפני מימד, באתר גלובס, 24 ביולי 2017
* לי-אור אברבך, ‏ערוץ 20 משקיע 1.5 מיליון שקל במעבר לאולפני מימד, באתר גלובס, 1 ביוני 2015
* רועי ברק, ‏סאטלינק רוכשת את מרכז השידור של אולפני מימד, באתר גלובס, 16 במאי 2012

הערות שוליים
------------

1. ↑  אנגלינה יוסים, לאחר שני עשורים: הניהול של אולפני מימד עובר ל"פוינט 2 פוינט", באתר אייס, 3 באוגוסט 2020
**רן בנימין** (נולד ב-6 בפברואר 2004 בעומר שבישראל) הוא כדורגלן ישראלי המשחק בעמדת הקשר בקבוצת הפועל תל אביב.

קריירת מועדונים
---------------

בנימין נולד בעומר שבישראל, וגדל במחלקות הנוער של הפועל מיתר, הפועל באר שבע, מועדון ספורט אשדוד והפועל תל אביב. ב-30 ביולי 2022 ערך את הופעת הבכורה שלו בקבוצה הבוגרת של הפועל תל אביב, בניצחון 1–3 על הפועל ירושלים במסגרת גביע הטוטו לעונת 2022/2023. ב-8 באוגוסט הבקיע את שער הבכורה שלו במועדון, בהפסד 2–3 למועדון ספורט אשדוד במסגרת גביע הטוטו. ב-20 באוגוסט ערך את הופעת הבכורה שלו בליגת העל הישראלית, בהפסד 2–0 להפועל חיפה במסגרת המחזור הראשון לעונת 2022/2023.

קריירה בינלאומית
----------------

בנימין החל לשחק בנבחרת ישראל עד גיל 19 בשנת 2022.

נכלל בסגל נבחרת ישראל עד גיל 20 לטורניר גביע העולם עד גיל 20 בשנת 2023.

פרופיל שחקן
-----------

בנימין הוא שחקן קישור מרכזי אגרסבי, ורגלו הדומיננטית היא רגל ימין. יכולותיו וכישוריו מתבטאים כאשר הוא יכול לשחק בכל עמדות הקישור ביניהם גם ההתקפי.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  אוסקר גלוך בחוץ: סגל ישראל למונדיאליטו, באתר ערוץ הספורט, 7 במאי 2023
2. ↑  יניב טוכמן‏, מדבר במספרות: השער הווירטואוזי הוא רק ההתחלה עבור רן בנימין, באתר וואלה!‏, 13 ביוני 2023
**דוקסאזוסין** היא תרופה מקבוצת חוסמי קולטני אלפא, המיועדת לטיפול ביתר לחץ דם, או בהגדלה שפירה של הערמונית. בישראל נמכרת התרופה כ**קדקס**, ה מיוצרת על ידי חברת דקסל בע"מ (בעבר - דקסון), ומשווקת במינונים של 1 מ"ג, 2 מ"ג או 4 מ"ג.

פעילות התרופה היא הרפיית שרירים חלקים, הנמצאים בכלי דם, בלוטת הערמונית ועוד. כתוצאה מכך, עשויים להיפתר חלק מהתסמינים המופיעים בעת הגדלת ערמונית, למשל הקלה על מתן שתן; עם זאת, התרופה אינה יעילה בהקטנת הערמונית.

במצב של יתר לחץ דם, התרופה נועדה להרפות את כלי הדם מהתכווצותם, ובכך להנמיך את לחץ הדם. 

נדרשת זהירות בתקופה ההתחלתית של נטילת התרופה עד להסתגלות הגוף אליה, בעיקר בנוגע לתנועות מהירות וחדות, כגון מעבר משכיבה לקימה או מישיבה לעמידה, זאת כדי להימנע מתופעות לוואי של סחרחורת ועילפון. תיתכן הפרעה בפריון הגבר, משום שנוזל הזרע עלול להיכנס לשלפוחית השתן ולהיפלט החוצה עם השתן, אך התופעה היא הפיכה ונפסקת בגמר הטיפול. 

התרופה אסורה לשימוש במצבים של הגדלת ערמונית שפירה עם לחץ דם נמוך; עבר של תת לחץ דם בעמידה; הגדלת ערמונית עם גודש דרכי השתן או חסימה שלהן, זיהום ממושך בדרכי השתן או אבנים בשלפוחית השתן; אי שליטה במתן שתן בשל מילוי יתר של השלפוחית או כשל כליות בייצור שתן וכן היא אסורה לשימוש אם יש רגישות (אלרגיה) לדוקסזוסין, פרזוסין, טרזוסין או אחד ממרכיבי התרופה האחרים.

היסטוריה
--------

ב-1999, במחקר על טיפול נגד יתר לחץ דם והורדת שומנים בדם למניעת התקף לב (ALLHAT) הופסקה זרוע הניסוי של בחינת חוסמי אלפא, מכיוון שדוקסזוסין היה פחות יעיל ממשתן פשוט, ומכיוון שלמטופלים שקיבלו דוקסזוסין היה שיעור גבוה ב-25% של מחלות לב וכלי דם ושיעור כפול של אי ספיקת לב בהשוואה למטופלים במשתנים. פייזר, שהייתה מודעת לתוצאות לפני הפרסום, השיקה קמפיין שיווקי למוצר (שנקרא קרדורה Cardura) בתחילת שנת 2000, והמכירות לא הושפעו במידה רבה, למרות הסכנות שהודגשו במחקר.

קישורים חיצוניים
----------------

ויקישיתוף מדיה וקבצים בנושא **דוקסאזוסין** בוויקישיתוף
* קדקס באתר ארגון הרוקחות בישראל
* דוקסאזוסין באתר infomed
* עלון לצרכן של קדקס במאגר התרופות של משרד הבריאות

הערות שוליים
------------

1. ↑  דקסל בע"מ, עלון לצרכן - קדקס, באתר מאגר התרופות של משרד הבריאות, ‏03/2020
2. ↑  Linda B. Piller, Barry R. Davis, Jeffrey A. Cutler, William C. Cushman, Validation of Heart Failure Events in the Antihypertensive and Lipid Lowering Treatment to Prevent Heart Attack Trial (ALLHAT) Participants Assigned to Doxazosin and Chlorthalidone, **Current Controlled Trials in Cardiovascular Medicine** 3, 2002-11-14, עמ' 10 doi: 10.1186/1468-6708-3-10
3. ↑  Ben Goldacre, **Bad Pharma: how drug companies mislead doctors and harm patients.**, London: Fourth Estate, 2012, עמ' 364, ISBN 978-0-00-735074-2. (באנגלית)
4. ↑  Jeanne Lenzer, Spin doctors soft pedal data on antihypertensives, **BMJ : British Medical Journal** 326, 2003-01-18, עמ' 170

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
מצודת שאג-ריש
**שאג-ריש** היא מצודת סלע אדומית עם ממצאים מתקופת הברזל, בדרום ירדן כ-5 קילומטר דרום-דרום-מערב מהכפר דנא, בשמורת הביוספרה דנה.

ביוני 1937 ביקר במקום נלסון גליק שתיאר אותו כפחות נגיש ממצודת סלע, עם שביל צר ותלול שמוביל למרגלותיו. גליק מצא למרגלות מצודת שאג-ריש, שאריות של בסיס חומה מאבני אבן חול מסותתות, וגלי אבנים הנחזים כקברים. הוא זיהה במקום חרסים ביזנטיים מתחילת המאה הרביעית לספירה ולא מצא חרסים נבטיים. עם זאת, הוא העריך שהאתר היה נבטי במקור. בעליה למצודה מצא חמש מערות קבורה ומה שנדמה כנישות לאל דישרה הנבטי. על המצודה מצא גליק מתקני מים משוכללים שהכילו אלפי ליטרים של מים למשך חודשים ארוכים. עם זאת, מסקנתו של גליק הייתה שהמצודה שימשה בעיקר לקבורה ורק באופן משני שימשה למגורים.

בביקור בקיץ 1998 מצאו חיים בן דוד וגלעד פלאי 17 בורות ומתקני מים, מספר מערות ושרידי ביצורים. הם זיהו את כל החרסים במקום כבני תקופת הברזל. גלעד פלאי העריך שהמקום שימש כמבצר לעת צרה ואוחסנו בו כמויות גדולות של מים ומזון לעת מצור.

הערות שוליים
------------

1. ↑  Nelson Glueck, **Explorations of Eastern Palestine III**, 1937, pages 38-42
2. ↑  חיים בן-דוד, ‏מצודות סלע בהרי אדום, **קתדרה** 101, מר חשוון תשס"ב, עמ' 11-12
**גד הרן** (נולד ב-28 באוגוסט 1954) הוא פעיל חברתי וסופר ישראלי, ממקימי תנועת עמ"י, הקואליציה החברתית ויו"ר מפלגת "צדק חברתי".

קורות חייו
----------

גד הרן נולד בירושלים. את שירותו הצבאי עשה בחטיבת גולני כחייל וכקצין (רס"ן). במלחמת יום הכיפורים הוא לחם בקרב על החרמון והשתתף גם במבצע שלום הגליל. לאחר שירותו הצבאי סיים לימודי הנדסה ותואר שני במינהל עסקים בטכניון. במשך שנים רבות עבד בתעשייה הישראלית ובחברות הנדסה, בתפקידי ניהול בכירים. הוא התמחה באנרגיה, התפלת מים, ופרויקטים גדולים בישראל ובחו"ל, כגון הקמת מתקני התפלה באשקלון ובקפריסין והקמת תחנות כוח בקזחסטן ופפואה ניו-גיני. בין השנים 2005–2010 שימש כמנכ"ל חברת הנדסה בינלאומית גדולה (בייטמן פרויקטים בע"מ). כיום הוא משמש כיועץ ושותף במיזמים של פרויקטי תשתית כגון מתקנים סולריים, התפלה ומחצבים.

הרן נמנה עם מקימי תנועת עמ"י (2009) - תנועה חברתית למען איכות החברה והממשל בישראל. התנועה עסקה במאבקים ציבוריים נגד חקיקה אנטי-חברתית, ותמכה בפעילויות הכשרה ועידוד מנהיגות צעירה. בין מאבקיה: ביטול מס הבצורת, התנגדות להעלאת תעריפי המים, התנגדות להפרטת הקרקעות, ומאבק לדיור בר השגה.

בשנים 2006–2010 כיהן בהתנדבות כיו"ר עמותת ידיד, העוסקת בהנגשת זכויות והעצמת קהילות. בשנת 2009 זכתה העמותה באות הנשיא למתנדב.

בשנת 2012 ריכז התארגנות שנקראה "הקואליציה החברתית", אשר פעילותה הבולטת בתחום מאבק למען דיור ציבורי ודיור בר-השגה התבטאה בכנסים, הפגנות והקמת מיזם "חומה ומגדל" באזור יקום. באותה שנה, לקראת הבחירות לכנסת ה-19, נבחר ליו"ר מפלגת "צדק חברתי".

הרן נשוי ואב לארבעה. הוא מתגורר עם משפחתו בחיפה.

ספריו
-----

* **סולם הערכים**
* **אבק גיבורים**, הוצאת ספריית פועלים (פרקים ממנו פורסמו בעיתון על המשמר)
* **אנשי הפלסטיק**, הוצאת ספרית הפועלים
* **חיוכו של חייל** (פרקיו פורסמו בהמשכים ב"ידיעות אחרונות" בליווי איוריו של איתן קדמי)

קישורים חיצוניים
----------------

* רשימת הפרסומים של גד הרן, בקטלוג הספרייה הלאומית
* אתר של גד הרן - ניהול פרויקטים בתחום האנרגיה והמים -
* אתר פייסבוק של תנועת עמ"י
* אתר פייסבוק של הקואליציה החברתית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007341569805171
* ISNI: 0000 0000 2611 2722
* LCCN: n88231812
* VIAF: 10264215
* WorldCat: lccn-n88231812

 |
**נפת טוּנְגוֹקוֹצֵ'נְסְקִי** (ברוסית: **Тунгокоченский район**) היא אחת מ-31 הנפות במחוז עבר הבאיקל ברוסיה ונמצאת בצפון המחוז. ורח-אוסוגלי היא העיירה הראשית בנפה.

גאוגרפיה
--------

98 אחוזים משטח הנפה מיוערים. הנפה מתחלקת לשני אזורים גאוגרפיים עיקריים לאורך קו פרשת מים: באזור הצפוני זורמים כל הנהרות לאוקיינוס הקרח הצפוני ובאזור הדרומי לאוקיינוס השקט. הנפה גובלת בבוריאטיה ובנפות אחרות במחוז עבר הבאיקל.

דמוגרפיה
--------

הרוסים הם חלק דומיננטי באוכלוסייה, כמה מאות אבנקים ומספר זעום של בני עמים צפוניים אחרים מתגוררים בנפה.

היסטוריה
--------

המידע הראשון על מתיישבים באזור הוא מהמאה ה-19. הנהרות הגדולים והיערות העבותים בו משכו תושבים חדשים בשנות ה-20 של מאה זו מנפות סמוכות אחרות בשל הפוטנציאל הכלכלי הגלום בהם.
ישובים גדולים נוסדו על חופי הנהר ויטים : יומור-צ'ן, אוסט-קרנגה וקלקן. בדרום הנפה נוסדו הכפרים והעיירות קיקר, אוסוגלי, אולדורגה, וירשינו-דרסונסקי, ניז'ניי סטאן ואחרות. בין השנים 1923-1938 השתייכה הנפה למחוז הלאומי ויטימו-אולקמינסקי. ב-21 בספטמבר 1938 נוסדה נפת טונגוקוצ'נסקי כיחידה מנהלית והכפר טונגוקוצ'ן היה לבירתה.

כלכלה
-----

בנפה עיר אחת, וירשינו-דרסונסקי, ו-14 כפרים ומועצות כפריות. רוב הכלכלה בנפה מתבססת בכריית זהב, כריתת עץ, ציד ודיג.

קישורים חיצוניים
----------------

ויקישיתוף מדיה וקבצים בנושא **טונגוקוצ'נסקי** בוויקישיתוף
* 

* אתר האינטרנט הרשמי של טונגוקוצ'נסקי
**טוקנטינס** (בפורטוגזית: **Tocantins**) היא אחת ממדינות ברזיל. המדינה נוסדה בשנת 1988 מתוך חלקה הצפוני של גויאס, והבנייה בעיר הבירה פלמס החלה ב-1989, בניגוד לרוב הערים האחרות במדינה שנוסדו עוד בתקופה הקולוניאלית הפורטוגזית.

גאוגרפיה
--------

טוקנטינס שוכנת על אזור מעבר בין יערות הגשם של האמזונס וחופי הסוואנה ועל כן נופה מגוון. נהרות רבים חוצים את המדינה, ביניהם הנהר טוקנטינס שהעניק את שמו למדינה (בתוך נהר זה כלול איליה דו בננל - אי הנהר הגדול בעולם. שטחו כמעט כשטח מדינת ישראל).

כלכלה
-----

כמו רוב כלכלת ברזיל גם כלכלת טוקנטינס מבוססת במידה רבה על גידול בקר. מטעי האננס במדינה לא רק מספקים הרבה מפרי האננס לברזיל, אלא גם לרבות ממדינות המרקוסור האחרות. בצפון המדינה, שמן ופחם נסחטים ומופקים מדקל הבאבאסו.

הממשלה הפדרלית, מבקשת להרחיב את כלכלת טוקנטינס על ידי מתן רישיון לחסום את נהר טוקנטינס, כדי לבנות סכר ועליו תחנת כוח הידרואלקטרית במדינה, על כל המשתמע מכך, כולל ההשלכות של פינוי הילידים המקומיים מבתיהם. על פי התוכנית, חברה פרטית תורשה לבנות חמש טורבינות גדולות של סכר הידרואלקטרי, אשר אחד מהם יספיק לצורכי החשמל של המדינה והשאר ייצרו חשמל שימכר לחלקים אחרים של ברזיל.

היסטוריה
--------

מה שהיום הוא מדינת טוקנטינס, התגלה לראשונה על ידי מיסיונרים ישועים בערך ב-1625, כשחיפשו להמיר את דתם של הארמינדיאנים באזור לנצרות, האזור נקרא על שם נהר טוקנטינס, אשר בתורו נקרא בשם שניתן לו על ידי המקומיים.

לפני 1988 האזור היה חלק ממדינת גויאס, בצפון המדינה. מאז המאה ה-16 הצפון מנותק וקשה לגישה. כתוצאה מכך, האזור הדרומי של המדינה הפך למפותח יותר, ובאזור הצפוני הייתה תנועה בדלנית שנים רבות.

התעוררות גדולה של בדלנות הייתה ב-1809, כאשר מיסים כבדים הוטלו על כרייה. המהלך הוביל להתקוממות מינורית אשר חוסלה במהרה על ידי הצבא. סדרה של התקוממויות כושלות התרחשה גם במאה ה-19.

ב-1970, הופעל לחץ על הממשלה הפדרלית על ידי העם בגויאס הצפונית למדינה נפרדת, וב-1988 הוקמה מדינת טוקנטינס, ביחד עם מדינות אחרות כמו רונדוניה שהוקמה באופן רשמי.

ישנם 20 אתרים ארכאולוגיים חשובים בטוקנטינס.

קישורים חיצוניים
----------------

ויקישיתוף מדיה וקבצים בנושא **טוקנטינס** בוויקישיתוף
* 

* אתר האינטרנט הרשמי של טוקנטינס
* טוקנטינס, באתר אנציקלופדיה בריטניקה (באנגלית)

| מדינות ברזיל |
| --- |
| 

|  |
| --- |
| אלגואס • אמאפה • אמזונאס • אספיריטו סאנטו • אקרי • באהיה • גויאס • טוקנטינס • מאטו גרוסו • מאטו גרוסו דו סול • מינאס ז'ראיס • מרניאו • סאו פאולו • סֵיארה • סנטה קטרינה • סרז'יפה • פאראיבה • פארה • פיאאוי • פרנה • פרנמבוקו • רונדוניה • רוריימה • ריו גראנדה דו נורטה • ריו גראנדה דו סול • ריו דה ז'ניירו

---

המחוז הפדרלי של ברזיל |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562510505171
* GND: 4726737-9
* LCCN: n88243529
* MusicBrainz: e6deeab9-5999-4028-b353-968a39b8b707
* VIAF: 130296360
* WorldCat: lccn-n88243529

 |
**קספופונגין** (**Caspofungin**, שם מסחרי: **®Cancidas**) היא תרופה אנטי-פטרתית, הראשונה והיחידה ממשפחת תרופות חדשה הנקראת אכינוקנדינים. התרופה יעילה כנגד זיהומים בפטריות מסוגים *Aspergillus* ו-*Candida*. מנגנון פעילותה בעיכוב יצור דופן תא הפטרייה. התרופה ניתנת תוך ורידית.

מנגנון פעולה
------------

תרופות משפחת האכינוקנדינים מעכבות יצור מולקולות 13beta D Glucan - מרכיב חיוני בדופן תא פטריות מסוימות. מנגנון פעולת התרופה לא ברור עד תומו אך ידוע כי מניעת יצור מולקולות 13beta D Glucan גורמת להרס דופן הפטרייה ולמותה.

פרמקוקינטיקה
------------

צורת המתן של קספופונגין היא תוך ורידית. 97% מהתרופה נקשרים לאלבומין.

פינוי התרופה מהדם בשלושה מנגנונים:

1. פירוק כימי
2. הידרוליזה
3. N -אצטילציה

התרופה אינה מופרשת מהכליה, ולכן אין צורך בהתאמת מינון לחולי אי ספיקת כליות.
התרופה עוברת פירוק איטי בכבד ולכן רמתה בדם מושפעת מתפקוד הכבד.

טווח פעולה
----------

* *Candida* - יעילות טובה, אם כי קיימים מיני *Candida* מסוימים (*Candida parapsilosis* ו-*Candida guilliermondii*) נגדם פעילות הקספופונגין מוגבלת.
* *Aspergillus*

התוויות לשימוש קליני באדם
-------------------------

* זיהומים ב-*Candida* כולל זיהומים פולשניים וזהומי *Candida* בוושט.

מחקרים מדגימים יעילות דומה לשל התרופה האנטי פטרתית אמפוטריצין B, אך עם פחות תופעות לוואי.

* זיהומים פולשניים ב-*Aspergillus* (אספרגילוזיס פולשנית) בחולים שאינם מגיבים לטיפול או הסובלים מתופעות לוואי משמעותיות מתרופות אנטי פטרתיות אחרות.

עמידות
------

תועדה התפתחות של עמידות לתרופה ב c. albicans, העמידות נדירה. מנגנון העמידות המשוער הוא מוטציה בגן המקודד את האנזים β - D- גלוקן סינתאז.

תופעות לוואי
------------

קספופונגין נחשבת תרופה בטוחה לשימוש בעלת תופעות לוואי נדירות וקלות. עם זאת, תוארו מקרי אלרגיה במנגנון גרוי להפרשת היסטמין אשר התבטאו בפריחה, נפיחות בפנים, ומיקרה בודד של אנפילקסיס. אין תאורים של פגיעה משמעותית בתפקודי כבד או כליה.

הריון והנקה
-----------

התרופה מוגדרת כתרופה מקבוצה C. התרופה מופרשת בחלב בחולדות, אולם לא ידועה רמת הפרשה בחלב באדם. יש להיזהר במתן התרופה לנשים מניקות.

בטיחות בילדים
-------------

לא נערכו מחקרים מספיקים לגבי בטיחות ויעילות בילדים צעירים מגיל 18. עם זאת - התרופה נמצאת בשימוש קליני במקרים של זהום פטרתי חמור שאינו מגיב או עקב תופעות לוואי לתרופות אנטי פטרתיות אחרות.

אינטראקציה עם תרופות אחרות
--------------------------

* לא מומלץ לתת בשילוב עם ציקלוספורין עקב פגיעה אפשרית בתפקודי הכבד המתבטאים בעליית אנזימי כבד (טראנסאמינזות).
* מפחיתה רמת טקרולימוס.
* נוכחות ריפמפיצין נמצאה כמורידה את רמת הקספופונגין.

קישורים חיצוניים
----------------

ויקישיתוף מדיה וקבצים בנושא **קספופונגין** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**ציספלאטין** (cisplatin), **ציספלטינום**, או **ציס-דיאמינכלורופלטינום** (נוסחה כימית - ציס-[Pt(NH3)2(Cl)2] (משווק כ-אביפלטין (abiplatin)) היא תרופה כימותרפית. תרופה זו מעודדת מוות תאי מכוון (Apoptosis) על ידי יצירת קשרים בין בסיסים חנקניים בתוך מולקולת חומצת הגרעין (DNA Crosslinking).

שימוש
-----

ציספלאטין היא תרופה אנטי-סרטנית. היא ניתנת בהזרקה תוך וורידית לטיפול בגידולים ממאירים כגון סרקומות, קרצינומות מסוימות (כדוגמת סרטן השחלות), לימפומות. התרופה יעילה במיוחד כנגד סרטן האשכים.

מנגנון פעולה
------------

לאחר מתן התרופה, ציספלאטין מגיב בגוף עם מים. היון הנוצר [PtCl(H2O)(NH3)2]+ מאפשר בצורתו לאטום הפלטינום להיקשר לבסיסים החנקניים בחומצת הגרעין. לרוב, מועדפת קשירה לבסיס החנקני גואנין. יצירתו של התוצר[PtCl(guanine-DNA)(NH3)2]+, מאפשר החלפה של אטום כלור נוסף, בעוד בסיס חנקני מסוג גואנין.
ציספלאטין מצליב בין בסיסים חנקניים וגורם לשיבוש שיעתוק דנ"א וחלוקת התא במיטוזה. בנוסף, שיבוש מבנה חומצת הגרעין מעודד מנגנוני תיקון אשר בתורם מעודדים את תהליך המוות התאי המתוכנן (אפופטוזה), כאשר אותו תהליך תיקון מתברר כבלתי אפשרי. לרוב מתבצע קישור נגדי (Crosslinking) בין בסיסים מסוג פורין.

### עמידות לתרופה

לרוב גוף החולה מגיב בצורה יעילה לאחר קבלת התרופה, אך ניתן לראות הישנות מחלות (Relapse) עמידות לציספלאטין. חלק מהתאוריות גורסות כי מתרחשים שינויים במנגנוני ספיגת התרופה על ידי התאים, הגברת מנגנוני תיקון חומצת הגרעין, הגברת פירוק מטבולי של התרופה או עיכוב התאבדות התא המכוון (Apoptosis).

תופעות לוואי
------------

* נפרוטוקסיות (פגיעה בכליות) מהווה בעיה עיקרית.
* נוירוטוקסיות (פגיעה עצבית), כגון בעיות ראייה ושמיעה, היכולות להופיע לאחר התחלת הטיפול.
* בחילות והקאה.
* איבוד שמיעה.
* אנמיה המוליטית (של הרס כדוריות הדם האדומות).

סינתזת התרופה
-------------

Synthesis of cisplatinSynthesis of cisplatin

ראו גם
------

* רעלן עצבי

קישורים חיצוניים
----------------

ויקישיתוף מדיה וקבצים בנושא **ציספלאטין** בוויקישיתוף

* Cisplatin: The Invention of an Anticancer Drug by Andri Smith
* Anti-cancer Agents: A treatment of Cisplatin and their analogues by Sia M. Liu (excellent detailed overview)
* MedlinePlus page on cisplatin
* IARC Monograph: "Cisplatin"
* Cisplatinum at *The Periodic Table of Videos* (University of Nottingham)


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286296705171
* NKC: ph707356

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**מיקאסה אקרמן** (ביפנית: **ミカサ・アッカーマン**) היא דמות הדאוטרגוניסט בסדרת המאנגה והאנימה "מתקפת הטיטאנים". היא אחותו המאומצת של ארן יגאר וחברת הילדות של ארמין ארלט.

מראה חיצוני
-----------

מיקאסה היא אישה די גבוהה, בכושר גופני ובעל גוון טוב עם שרירים מרופדים בכל זרועותיה, רגליה ובטן. שערה קצר יותר וחתוך עד לחלק האחורי של צווארה, אם כי היא לובשת בו זמנית פוני ארוך באופן ניכר. היא בעלת מורשת אסייתית חלקית, עם עור חיוור, עיניים אפורות ושיער שחור שהיה ארוך עד שגזרה אותו.

ביוגרפיה בדיונית
----------------

לאחר שהוריה נהרגו בידי שלושה רוצחים היא נחטפה, ארן יגאר [אחיה המאמץ], בא להציל אותה מהחוטפים. הוא הרג שניים מהם, אך השלישי תפס וחנק אותו, ארן דרבן את מיקאסה להרוג את החוטף, מיקאסה תפסה את הסכין ועשתה זאת. לאחר אירוע זה, אישיותה של מיקאסה השתנתה מן הקצה אל הקצה והפכה לנקמנית, בשליטה על עצמה וחדורת מטרה הרבה יותר. אף על פי שהיא כיוונה לחיות חיים שלווים עם ארן, לאחר שהוריו של ארן נהרגו בפלישת הטיטאנים לשיגאנשינה דיסטריקט, ארן בחר ללכת לצבא ולהילחם בטיטאנים עד שיתגייס לחיל הסיור ויחסל את כל הטיטאנים בעולם, מיקאסה בוחרת ללכת בעקבותיו - שם היא נחשבת לחיילת הטובה ביותר בחיל הצוערים ה-104. בהמשך הצטרפה לגדוד הסיירים כדי להמשיך לעקוב ולהגן על ארן.

אך זוהי לא הייתה מטרתה הבלעדית. אומנם נמשכה והצטרפה לחיל הסיירים במטרה להגן על ארן, היא הבינה את חשיבות החיל בהמשך הפעילות. כך היא היססה לפרוש מהחיל ברגעי קצה עבור ערן אך לא היססה לרגע להציל את חייו ברגעים אלו.

מיקאסה המשיכה להתברג בחיל והוכרה כאחת החיילות הבולטות, חזקה יותר ממרבית הטיטאנים, שנייה כנראה ליכולותיו של קפטן ליווי, שגם הוא בן לשושלת אקרמן. על פי התיאוריה הרווחת, מיקאסה שכנעה את הצוות לבוא ולחלץ את ארן בתחילת העונה הרביעית למרות שהיו ספקות אם יש לשחררו שכן מרצונו החופשי חדר לשטח האויב וברח מן הפלוגה. על פי דמותה של רז, מיקאסה אהבה את ערן אהבה שלא תלויה בדבר, כמו שהיא חשה כלפי גבר בחייה. אך בהמשך, אנו עדים להתפתחותה של מיקאסה, בצורת הסרת הצעיף, שלא כמו בתיאוריה של רז, ש"אהבה שלא תלויה בדבר נשארת תמיד" בגלל הגבר בחייה, מיקאסה בוחרת במודע להסיר את הצעיף של ארן. כך היא מסמלת את קטיעת החיבור החזק שנוצר ביניהם. כשמובן שערן התנתק מחיל הסיור במטרה להבטיח את עתיד חבריו, כלומר הקרבת חייו כדי להציל אותם, כרכה את הצעיף מחדש כדי לסמל שתמיד היא תהיה שם בשבילו, כמו שחלק מאנשי הנדל"ן סברו. כך שבסוף הסדרה, באפילוג אנחנו רואים נדל"ן בתאוצה, שכן התרחשה בנייה מסיבית הודות להקרבה של ארן, והעולם רק התפתח, מיקאסה עדיין עונדת את הצעיף שלו, מה שמדגיש את כך שהקשר ביניהם המשיך גם לאחר מותו.

הערות שוליים
------------

1. ↑  Attack On Titan: 9 Best Things About Mikasa Ackerman, CBR, ‏2022-03-25 (באנגלית אמריקאית)
2. ↑  Mikasa Ackermann (Anime), Attack on Titan Wiki (באנגלית)
3. ↑  Mikasa Ackerman, Attack on Titan Wiki (באנגלית)
פקחים באזור הבקרה המרחבית בוושינגטון
מרחבי הפיקוח התעופתי באיטליה - רומא, ברינדיזי ומילאנו שלה שני מגזרים (במילאנו ובפאדובה)
בתעופה אזרחית, **אזור בקרה מרחבית** (באנגלית: **Area Control Center** או **ACC**) הוא מתקן האחראי על אכיפת כללי טיסת מכשירים או "כט"מ" על מטוסים הנמצאים בטיסה בגובה רב במרחב פיקוח תעופתי כלשהו. אזורי בקרה מרחבית עשויים להתחלק בתורם למגזרים. 

בדרך כלל מקבל אזור הבקרה המרחבית טיסות לטיפולו מאזור בקרה שכן או מאזור בקרה טרמינלית (Terminal Control Area או TCA), המופקד על התנועה האווירית בגובה נמוך של עד 18,000 רגל בסביבתו של נמל תעופה כלשהו, ובדרך כלל עד טווחים של 50 עד 100 ק"מ מנמל התעופה. אזור הבקרה מעביר בתורו את הטיסות שבאחריותו לטיפולם של גורמים דומים. רוב אזורי הבקרה האווירית בעולם מופעלים על ידי רשויות ממשלתיות וגבולותיהם נקבעים על ידי הארגון הבינלאומי לתעופה אזרחית (ICAO). מתקנים מסוימים אחראיים גם על התעבורה האווירית שמעל לאוקיינוסים.

בישראל
------

בישראל שני אזורי בקרה מרחבית - צפוני ודרומי - שקו הגבול ביניהם עובר בין פלמחים במערב לגבול ישראל-ירדן כ-10 ק"מ צפונית מים המלח במזרח. האזור הצפוני אחראי גם על הנתיבים אוויריים לירדן, אך לא על אזור הבקרה הטרמינלית של נמל התעופה בן-גוריון.

| תעופה אזרחית  • תעופה • תעופה צבאית |
| --- |
| ארגוניםבינלאומיים | הארגון הבינלאומי לתעופה אזרחית • יאט"א | לוח טיסות יוצאותלוח טיסות יוצאותמטוסי KLMמטוסי KLM |
| שדה תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |
| חברת תעופה | חברת דגל • חברת חסך • חברת שכר • מועדון הנוסע המתמיד • בסיס פעולה מרכזי • רשימת חברות תעופה |
| ברית חברותתעופה | סטאר אלייאנס • Oneworld • סקאיי טים • התאחדות חברות התעופה הערביות • TUI איירליינס • ונילה אליינס • LATAM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |
| כללי | תעופה כללית • הסכם שמיים פתוחים |

קישורים חיצוניים
----------------

ויקישיתוף מדיה וקבצים בנושא **אזור בקרה מרחבית** בוויקישיתוף
**פרופופול** (**Propofol**), היא תרופת הרדמה תוך-ורידית. התרופה משמשת להשראת הרדמה, לניתוחים קצרים, לטשטוש חולה בבדיקות פולשניות ולמניעת זיכרונות מההליך הרפואי. התרופה נמצאת בשימוש נפוץ ברפואה הווטרינרית. היא מאושרת לשימוש בלמעלה מ-50 מדינות. תרופה זו תפסה את מקומה של סודיום פנטוטל, שהשימוש בה רווח בשנות ה-80, משום שההתאוששות מפרופופול מהירה יותר וקלה יותר בהשוואה לפנטוטל. החומר שומני מאוד ומגיע כאמולסיה שמכילה חומר שומני וחלבון ביצה. למרות זאת, אין סכנה גדולה יותר של אלרגיה לפרופופול במטופלים עם אלרגיה לביצים.

תרופה זו נמצאת ברשימת התרופות החיוניות של ארגון הבריאות העולמי.

שימושים קליניים
---------------

פרופופול משמש להשראת הרדמה, והוא תופס את מקומה של התרופה סודיום פנטופל להתוויה זו. התרופה משמשת גם להרגעת מטופלים מונשמים שלא בניתוח, כמו חולים המאושפזים בטיפול נמרץ. בחולים במצב קריטי, פרופופול נמצאה יעילה יותר מלוראזפאם, הן ביעילות והן בעלות הכוללת. פרופופול משמשת גם לטשטוש בבדיקות פולשניות, כמו בהליכים אנדוסקופיים. 

### הוצאה להורג

בית המשפט העליון של מיזורי התיר את השימוש בפרופופול בהוצאות להורג במדינה. עם זאת, ההוצאה הראשונה להורג על ידי פרופופול בוטלה כיוון שהאיחוד האירופאי איים להפסיק את ייבוא חומר ההרדמה אם ארצות הברית תשתמש בו בהוצאות להורג.

תופעות לוואי
------------

אחת מתופעות הלוואי השכיחות ביותר של פרופופול היא כאב בהזרקה, במיוחד בוורידים צרים. ניתן למנוע זאת על ידי טיפול מקדים בלידוקאין, וכן על ידי הזרקת התרופה בקצב איטי ובווריד רחב. 

תופעות לוואי נוספות שיכולות להופיע הן ירידה בלחץ הדם כתוצאה מהתרחבות כלי דם, דום נשימה ותופעות צרברו-וסקולריות. כיוון שזהו חומר מדכא נשימה, פרופופול גורם לעיתים קרובות לדום נשימה וכן ירידה בקצב הנשימה ובנפחי הריאה שונים.

קישורים חיצוניים
----------------

ויקישיתוף מדיה וקבצים בנושא **פרופופול** בוויקישיתוף
* דן אבן, טשטוש גבולות ההרדמה, באתר הארץ, 19 בדצמבר 2010
* סוכנויות הידיעות, 250 תביעות עשו את שלהן: טבע מפסיקה לייצר את התרופה פרופופול, באתר TheMarker‏, 28 במאי 2010

הערות שוליים
------------

1. ↑  Ricardo Jorge Dinis-Oliveira, Metabolic Profiles of Propofol and Fospropofol: Clinical and Forensic Interpretative Aspects, ‏2018
2. ↑  Propofol
3. ↑
4. ↑  AP, ארה"ב: רוצח יהודים ושחורים הוצא להורג, באתר ynet, 21 בנובמבר 2013

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
אלקוק ובראון ממריאים בטיסתם המפורסמת.
סר **ג'ון ויליאם אלקוק** (באנגלית: **John William Alcock**;‏
5 בנובמבר 1892 - 18 בדצמבר 1919), טייס בריטי.

היה קפטן בשירות האוויר של הצי המלכותי ובחיל האוויר המלכותי של בריטניה, ויחד עם הנווט סגן ארתור בראון הטיס את הטיסה המלאה הראשונה מעל האוקיינוס האטלנטי, מהאי ניופאונדלנד שבקנדה לקונמרה שבאירלנד.

השניים עזבו את שדה התעופה 'סנט ג'ון' ב-14 ביוני 1919 בשעה 13:45 ונחתו בדריגימלה בוג שבאירלנד 16 שעות ו-12 דקות מאוחר יותר, לאחר שטסו 3186 ק"מ. הטיסה נעשתה במפציץ 'ויקרס ווימי' משודרג וזכתה בפרס 10,000 הפאונד שהציע העיתון דיילי מייל שבלונדון.

אלקוק נולד ב-1892 בסימור, אולד טרפורד, אנגליה. הוא גילה עניין בתעופה לראשונה בגיל 17, ובמהלך מלחמת העולם הראשונה הפך לטייס מנוסה, אם כי הופל במהלך מבצע הפצצות ונלקח בשבי בטורקיה. אחרי המלחמה אלקוק רצה להמשיך את קריירת הטיסה שלו, וקיבל על עצמו את האתגר של הדיילי מייל.

מספר ימים אחרי הטיסה העניק המלך ג'ורג' החמישי תואר אבירות לשני הטייסים.

אלקוק נכח בהצגת מטוסו המשוקם (לאחר שנהרס במהלך הנחיתה) ב-15 בדצמבר במוזיאון המדע שבלונדון. שלושה ימים מאוחר יותר הוא טס במטוס ויקרס מדגם חדש, אל התערוכה האווירית בפריז, הראשונה אחרי מלחמת העולם הראשונה. במהלך טיסתו לתערוכה פגעה, בשל הערפל, כנף המטוס בעץ והוא התרסק ליד רואן שבנורמנדי. הוא מת לפני שהגיעה עזרה רפואית.

קישורים חיצוניים
----------------

ויקישיתוף מדיה וקבצים בנושא **ג'ון אלקוק** בוויקישיתוף
* ניצן סדן, הג'קוזי המעופף והדרקון הקפוא: 100 שנה לטיסה הטרנס-אטלנטית, באתר כלכליסט, 21 ביוני 2019
* ג'ון אלקוק, באתר אנציקלופדיה בריטניקה (באנגלית)
* ג'ון אלקוק, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 120719835
* ISNI: 0000 0000 7372 1539
* LCCN: n97018052
* VIAF: 851142
* WorldCat: lccn-n97018052

 |